b'\n_START_ARTICLE_\nKystklint eller -klippe\n_START_PARAGRAPH_\nKystklint eller kystklippe er en naturtype, der er meget varieret. De planter den rummer, afh\xc3\xa6nger dels af h\xc3\xb8jden, dels af klintens stejlhed og endelig af n\xc3\xa6rheden ved havet. Ofte ses en tydelig zonedannelse op ad skr\xc3\xa6nten, fra de stejleste skr\xc3\xa5ninger n\xc3\xa6rmest havet uden vegetation, kun med laver, eller med pion\xc3\xa9rvegetation af f\xc3\xb8lfod m.fl., til partier med gr\xc3\xa6s og urter p\xc3\xa5 toppen og p\xc3\xa5 mere beskyttede dele af skr\xc3\xa5ningerne. P\xc3\xa5 mere beskyttede lokaliteter er der gradvise overgange til mere eller mindre kystp\xc3\xa5virkede varianter af hede, overdrev, h\xc3\xb8jstaudesamfund, krat eller skov.\n_START_SECTION_\nNatura 2000\n_START_PARAGRAPH_\nKystklint eller -klippe er en naturtype i Natura 2000 med betegnelsen 1230 Klinter eller klipper ved kysten. Klinter i deres meget forskellige udformninger findes mange steder i det danske kystlandskab, mens klipper n\xc3\xa6sten kun findes p\xc3\xa5 Bornholm.'